ddrg/super_eurlex huggingface dataset:
SL Uradni list Evropske unije L 251/1

SKLEP SVETA 2014/537/SZVP

z dne 3. julija 2014

o podpisu in sklenitvi Sporazuma med Evropsko unijo in Srednjeafriško republiko o podrobnostih predaje Srednjeafriški republiki oseb, ki jim je vojaška operacija Evropske unije (EUFOR RCA) v okviru izvajanja svojega mandata odvzela prostost, in jamstvih, ki veljajo za take osebe, v imenu Evropske unije

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 37 navedene pogodbe v povezavi s členom 218(5) in (6) Pogodbe o delovanju Evropske unije,

ob upoštevanju predloga visokega predstavnika Unije za zunanje zadeve in varnostno politiko,

ob upoštevanju naslednjega:

(1) Svet je 10. februarja 2014 sprejel Sklep 2014/73/SZVP (1) o vojaški operaciji Unije v Srednjeafriški republiki (EUFOR RCA).

(2) Potem ko je Svet 14. marca 2014 sprejel sklep o pooblastilu za začetek pogajanj, je visoki predstavnik v skladu s členom 37 Pogodbe o Evropski uniji s pogajanji dosegel Sporazum med Evropsko unijo in Srednjeafriško republiko o podrobnostih predaje Srednjeafriški republiki oseb, ki jim je vojaška operacija Evropske unije (EUFOR RCA) v okviru izvajanja svojega mandata odvzela prostost, in jamstvih, ki veljajo za te osebe (v nadaljnjem besedilu: Sporazum).

(3) V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska ne sodeluje pri izvajanju tega sklepa in ne prispeva k financiranju te operacije.

(4) Sporazum bi bilo treba odobriti –

SPREJEL NASLEDNJI SKLEP:

Člen 1

Sporazum med Evropsko unijo in Srednjeafriško republiko o podrobnostih predaje Srednjeafriški republiki oseb, ki jim je vojaška operacija Evropske unije (EUFOR RCA) v okviru izvajanja svojega mandata odvzela prostost, in jamstvih, ki veljajo za take osebe, se odobri v imenu Unije.

Besedilo Sporazuma je priloženo temu sklepu.

Člen 2

Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma, ki je za Unijo zavezujoč.

Člen 3

Ta sklep začne veljati na dan sprejetja.

V Bruslju, 3. julija 2014 Za Svet Predsednik S. GOZI

(1) Sklep Sveta 2014/73/SZVP z dne 10. februarja 2014 o vojaški operaciji Evropske unije v Srednjeafriški republiki (EUFOR RCA) (UL L 40, 11.2.2014, str. 59).
(3)

V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
Razmerje glede na drugo zakonodajo EU

V kolikšnem obsegu so bili ukrepi iz NP vključeni v ustrezne načrte upravljanja povodij iz Direktive 2000/60/ES Evropskega parlamenta in Sveta (23)? Ali NP, ne glede na občutljiva območja iz Direktive 91/271/EGS, vključuje ukrepe, ki temeljijo na zavarovanih območjih iz Priloge IV Direktive 2000/60/ES (kopalne vode, Natura 2000, lupinarji, pitna voda …)? Če je odgovor pritrdilen, opišite te ukrepe. Ali je bil NP ocenjen na podlagi Direktive 2001/42/ES Evropskega parlamenta in Sveta (24) ? Če je odgovor pritrdilen, navedite podrobnosti. Ali je NP povezan s postopnim zmanjševanjem odvajanja, emisij in uhajanja prednostnih snovi ter ustavitvijo ali postopno odpravo odvajanja, emisij in uhajanja prednostnih nevarnih snovi (člen 4 Direktive 2000/60/ES)? Če je odgovor pritrdilen, opišite ukrepe. Ali je NP povezan z Direktivo 2008/56/ES Evropskega parlamenta in Sveta (25) (npr. zmanjševanje količin morskih odpadkov)? Če je odgovor pritrdilen, navedite podrobnosti. Ali je NP povezan z mednarodnimi konvencijami ali komisijami? Če je odgovor pritrdilen, opišite povezave. Ali so predvideni ukrepi za oblikovanje dodatnih občutljivih območij iz Priloge II.A(c) Direktive 91/271/EGS? Če je odgovor pritrdilen, opišite te ukrepe. Ali so predvideni ukrepi za uporabo strožjih zahtev za dosego skladnosti s členom 4(3) ali 5(3) in Prilogo I.B.4 Direktive 91/271/EGS? Če je odgovor pritrdilen, navedite podrobnosti. …
(5)

Komisija je za vsako priglasitev pozvala druge države članice in vlagatelje, naj v 90 dneh predložijo pisne pripombe v skladu s členom 27(1) Direktive 98/8/ES. Številne države članice in vlagatelji so v navedenem roku predložili svoje pripombe. O priglasitvah so Komisija, pristojni organi držav članic za biocidne pripravke in po potrebi vlagatelji razpravljali tudi na sestankih Skupine za poenostavitev medsebojnega priznavanja in izdajo dovoljenj za pripravke ter koordinacijske skupine iz člena 35 Uredbe (EU) št. 528/2012.
(3)

Evropski svet je na zasedanju 20. in 21. marca 2014 odločno obsodil nezakonito priključitev Avtonomne republike Krim (v nadaljnjem besedilu: Krim) in mesta Sevastopol (v nadaljnjem besedilu: Sevastopol) Ruski federaciji ter poudaril, da je ne bo priznal. Zavzel se je za določene gospodarske, trgovinske in finančne omejitve glede Krima, ki naj se čim prej izvedejo.
(4)

V ta namen je Komisija v imenu Unije in njenih držav članic izpogajala z Islandijo, Kneževino Lihtenštajn in Kraljevino Norveško Sporazum o sodelovanju Republike Hrvaške v Evropskem gospodarskem prostoru (v nadaljnjem besedilu: Sporazum) in tri dodatne protokole, in sicer (a) Dodatni protokol k Sporazumu med Kraljevino Norveško in Evropsko unijo o norveškem finančnem mehanizmu za obdobje 2009–2014 zaradi sodelovanja Republike Hrvaške v Evropskem gospodarskem prostoru, (b) Dodatni protokol k Sporazumu med Evropsko gospodarsko skupnostjo in Islandijo zaradi pristopa Republike Hrvaške k Evropski uniji in (c) Dodatni protokol k Sporazumu med Evropsko gospodarsko skupnostjo in Kraljevino Norveško zaradi sodelovanja Republike Hrvaške v Evropski uniji (v nadaljnjem besedilu: povezani protokoli).
1.

Komisija je pooblaščena za pogajanja z Republiko Sejšeli in za odobritev sprememb Protokola, če je to potrebno in ob izpolnjevanju odstavka 3 te priloge, glede naslednjih vprašanj: (a) pregled ribolovnih možnosti v skladu s členom 5(1) Protokola; (b) podrobnosti sektorske podpore v skladu s členom 3 Protokola; (c) pregled tehničnih pravil glede sistema za spremljanje plovil (VMS) v skladu s točko 9 Dodatka 8 k Protokolu in podobnih tehničnih določb v skladu s členom 5(3) Protokola.
(8)

Spremembe pravila II-1/29 Konvencije SOLAS v zvezi z zahtevami glede preskusov krmilne naprave bodo uvedle dodatne zahteve za dokazovanje skladnosti med preskusi na morju. Pravili 6 in 7 dela C poglavja II-1 Priloge I k Direktivi 2009/45/ES izhajata iz istih določb in navajata iste določbe o zahtevah glede glavne in pomožne krmilne naprave pravila 29 dela C Poglavja II-1 Konvencije SOLAS, ki bodo zdaj predvidoma spremenjene.
(1)

Dvanajsta regija, v kateri bi se moralo začeti zbiranje podatkov in njihovo pošiljanje v vizumski informacijski sistem (VIS), v skladu z Izvedbenim sklepom Komisije 2013/493/EU (2) zajema Kostariko, Salvador, Gvatemalo, Honduras, Nikaragvo in Panamo; trinajsta regija zajema Kanado, Mehiko in Združene države; štirinajsta regija zajema Antigvo in Barbudo, Bahame, Barbados, Belize, Kubo, Dominiko, Dominikansko republiko, Grenado, Gvajano, Haiti, Jamajko, Saint Kitts in Nevis, Sveto Lucijo, Saint Vincent in Grenadine, Surinam ter Trinidad in Tobago; petnajsta regija pa zajema Avstralijo, Fidži, Kiribati, Marshallove otoke, Mikronezijo, Nauru, Novo Zelandijo, Palau, Papuo Novo Gvinejo, Samoo, Salomonove otoke, Vzhodni Timor, Tongo, Tuvalu ter Vanuatu.
1.

Komisija je pooblaščena za pogajanja z Gabonsko republiko in za odobritev sprememb Protokola, če je to potrebno in ob upoštevanju točke 3 te priloge, glede naslednjih vprašanj: (a) pregled ribolovnih možnosti v skladu s členoma 5 in 6 Protokola; (b) sklep o podrobnostih sektorske podpore v skladu s členom 3 Protokola; (c) tehnične specifikacije in podrobnosti, ki spadajo v pristojnost skupnega odbora v skladu s Prilogo k Protokolu.
(4)

Člen 49(3) Sporazuma določa obveznosti pogodbenic v zvezi s ponovnim sprejemom nezakonitih migrantov. Zato navedena določba spada v področje uporabe naslova V tretjega dela Pogodbe o delovanju Evropske unije (PDEU), še zlasti člena 79(3) Pogodbe, in se uporabita Protokol (št. 21) o stališču Združenega kraljestva in Irske glede območja svobode, varnosti in pravice in Protokol (št. 22) o stališču Danske, ki sta priložena Pogodbi o Evropski uniji in PDEU.
(3)

Pogajanja so se uspešno zaključila z diplomatsko konferenco, ki je potekala v Marakešu od 17. do 28. junija 2013, Marakeška pogodba o olajšanem dostopu do objavljenih del za slepe in slabovidne osebe ter osebe z drugimi motnjami branja (v nadaljnjem besedilu: Marakeška pogodba) pa je bila sprejeta 27. junija 2013.
(2)

Pravila iz dela III Konvencije št. 170 Mednarodne organizacije dela (MOD) o varnosti pri uporabi kemikalij pri delu iz leta 1990 (v nadaljnjem besedilu: Konvencija) so v veliki meri zajeta v pravnem redu Unije o približevanju zakonov in drugih predpisov na področju razvrščanja, pakiranja in označevanja, ki se je razvijal od leta 1967 in se nato nadalje prečiščeval.
—

za ledvično maščobo, ki ustreza: — 0,99 % (mase klavnih trupov od 70 do 80,0 kg), — 1,29 % (mase klavnih trupov od 80,1 do 90,0 kg), — 1,52 % (mase klavnih trupov od 90,1 do 100,0 kg), — 2,05 % (mase klavnih trupov od 100,1 do 110 kg), — 2,52 % (mase klavnih trupov od 110,1 do 130 kg), — 2,62 % (masa klavnih trupov od 130,1 do 140 kg), — 2,83 % (mase klavnih trupov od 140,1 do 150 kg), — 2,96 % (mase klavnih trupov od 150,1 do 180 kg).
(10)

člen 13 se nadomesti z naslednjim: „Člen 13 Finančna ureditev 1. Referenčni finančni znesek za kritje odhodkov, povezanih z EUPOL AFGHANISTAN, za obdobje od 31. maja 2010 do 31. julija 2011 je 54 600 000 EUR. Referenčni finančni znesek za kritje odhodkov, povezanih z EUPOL AFGHANISTAN, za obdobje od 1. avgusta 2011 do 31. julija 2012 je 60 500 000 EUR. Referenčni finančni znesek za kritje odhodkov, povezanih z EUPOL AFGHANISTAN, za obdobje od 1. avgusta 2012 do 31. maja 2013 je 56 870 000 EUR. Referenčni finančni znesek za kritje odhodkov, povezanih z EUPOL AFGHANISTAN, za obdobje od 1. junija 2013 do 31. decembra 2014 je 108 050 000 EUR. Referenčni finančni znesek za kritje odhodkov, povezanih z EUPOL AFGHANISTAN, za obdobje od 1. januarja 2015 do 31. decembra 2015 je 57 750 000 EUR. 2. Vsi odhodki se upravljajo v skladu s pravili in postopki, ki se uporabljajo za splošni proračun Unije. Sodelovanje fizičnih in pravnih oseb v postopkih oddaje javnih naročil EUPOL AFGHANISTAN ni omejeno. Poleg tega za blago, ki ga nabavlja EUPOL AFGHANISTAN, ne veljajo pravila o poreklu. Pod pogojem odobritve Komisije lahko misija z državami članicami, državo gostiteljico, sodelujočimi tretjimi državami in drugimi mednarodnimi akterji sklepa tehnične dogovore za naročanje opreme, storitev in prostorov za EUPOL AFGHANISTAN. 3. EUPOL AFGHANISTAN je odgovorna za izvajanje proračuna misije. V ta namen EUPOL AFGHANISTAN podpiše sporazum s Komisijo. 4. EUPOL AFGHANISTAN je brez poseganja v določbe o njenem statusu in osebju odgovorna za vse zahtevke in obveznosti, ki izhajajo iz izvajanja mandata, in sicer od 1. januarja 2015, z izjemo zahtevkov, ki se nanašajo na hude kršitve s strani vodje misije, za katere je odgovoren vodja misije. 5. Pri izvajanju finančne ureditve se ne posega v strukturo poveljevanja, določeno v členih 5, 6 in 9, ter operativne potrebe EUPOL AFGHANISTAN, vključno z združljivostjo opreme in interoperabilnostjo njenih enot. 6. Odhodki so upravičeni od datuma podpisa sporazuma iz odstavka 3.“ ;
SL Uradni list Evropske unije C 461/15

SKLEP SVETA

z dne 12. decembra 2014

o sprejetju stališča Sveta o predlogu spremembe proračuna Evropske unije št. 3 za proračunsko leto 2014

(2014/C 461/07)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 314 Pogodbe v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe,

ob upoštevanju Uredbe (ES, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (1) in zlasti člena 41 Uredbe,

ob upoštevanju naslednjega:

— Proračun Unije za proračunsko leto 2014 je bil dokončno sprejet 20. novembra 2013 (2).

— Komisija je 2. junija 2014 predložila predlog spremembe proračuna št. 3 k splošnemu proračunu za proračunsko leto 2014 –

SPREJEL NASLEDNJI SKLEP:

Edini člen

Svet je stališče o predlogu spremembe proračuna Evropske unije št. 3 za proračunsko leto 2014 sprejel 12. decembra 2014.

Celotno besedilo si je mogoče ogledati na spletišču Sveta http://www.consilium.europa.eu/ ali ga od tam prenesti.

V Bruslju, 12. decembra 2014 Za Svet Predsednik S. GIANNINI

(1) UL L 298, 26.10.2012, str. 1.

(2) UL L 51, 20.2.2014, str. 1, s popravki v UL L 111, 15.4.2014, str. 96, UL L 124, 25.4.2014, str. 30, in UL L 322, 7.11.2014, str. 1.
(6)

Komisija je 6. septembra 2005 evropskim organizacijam za standardizacijo izdala pooblastilo M/372 za pripravo evropskih standardov, ki obravnavajo glavne nevarnosti, povezane s plavajočimi pripomočki za prosti čas, ki se uporabljajo na vodi in v njej, in sicer utopitev in skorajšnjo utopitev ter druge nevarnosti v zvezi z zasnovo proizvoda, vključno z odnašanjem, izgubo opore, padcem z velike višine, zagozditvijo ali zapletanjem nad ali pod vodno gladino, nenadno izgubo vzgona, prevrnitvijo in temperaturnim šokom, pa tudi nevarnosti zaradi same narave njihove uporabe, kot sta trčenje in udarec, ter nevarnosti zaradi vetrov, tokov in plimovanja.
(5)

Omejitev pravice do odbitka v skladu z zahtevanim dovoljenjem bi se morala uporabljati za DDV, ki se plača na nakup, lizing, nabavo znotraj Skupnosti in uvoz določenih osebnih avtomobilov in na z njimi povezane izdatke, vključno z nakupom goriva.
(60)

Kot je navedeno v uvodni izjavi 322 sklepa z dne 15. novembra 2012, so bili med obiskom Komisije v Šrilanki novembra 2010 ugotovljeni številni elementi, zlasti v zvezi z odsotnostjo sistema VMS in zakonodaje glede poročanja o ulovu. Drugi elementi, na katere se nanašajo pomisleki, kot sta pomanjkanje opazovalnega programa in slabo poročanje o plovilih in državljanih, za katere je bilo ugotovljeno, da so udeleženi v nezakonitem, neprijavljenem in nereguliranem ribolovu, so bili opredeljeni na podlagi poročil IOTC o skladnosti za leti 2011 in 2012 ter navedeni v uvodnih izjavah 319 in 321 sklepa z dne 15. novembra 2012.V zvezi s tem so informacije, ki so jih organi Šrilanke predložili v zvezi z zakonodajo o ribolovu na odprtem morju, vzpostavitvijo delujočega sistema VMS, zanesljivim opazovalnim programom ter evidentiranjem ulova in poročanjem o njem, pokazale, da organi niso zagotovili uspešnega in učinkovitega nadzora in spremljanja plovil, ki plujejo pod zastavo Šrilanke, v skladu z mednarodnimi obveznostmi. Kot je navedeno predvsem v uvodnih izjavah 36, 40 in 41, je bila Šrilanka pozvana, naj razvije podroben pravni okvir za omogočanje ribolova na odprtem morju, pri čemer naj uvede dovoljenja za ribolov na odprtem morju in zagotovi skladnost z resolucijami IOTC, zlasti v zvezi s spremljanjem, nadzorom in obvladovanjem svojega ladjevja, vključno s sistemom VMS, ladijskim dnevnikom in sistemom za poročanje o ulovu ter opazovalnim programom.V zvezi z zakonodajo o ribolovu na odprtem morju je bil spremenjen zakonik o ribolovu, da se omogoči ribolov na odprtem morju, ter pripravljen in septembra 2014 končno sprejet osnutek izvedbene uredbe za izdajanje dovoljenj. Vendar je bila izvedbena uredba sprejeta šele septembra 2014 in ni informacij o načinu njenega izvajanja, zato se izdajajo samo upravna dovoljenja, plovila Šrilanke pa opravljajo dejavnosti brez sistema VMS. Kar zadeva regionalni opazovalni program, so dokumenti, ki so jih zagotovili organi Šrilanke, pokazali, da kljub izbiri in imenovanju nekaj inšpektorjev, inšpekcijski nadzor ne bo zajel velikega dela ladjevja zaradi sorazmerno malega števila inšpektorjev (45) v primerjavi s številom plovil (1 758 v evidenci plovil, ki jo vodi IOTC). Šrilanka kljub temu ni predložila nobenega predloga za obravnavo te resne težave v okviru IOTC, kar pomeni, da zaradi neustreznih sredstev inšpekcijskega nadzora sedanja obravnava ladjevja pod šrilanško zastavo, ki opravlja dejavnosti na odprtem morju, ni ustrezna.V zvezi s tem je treba opozoriti, da ima Šrilanka resne težave pri sporočanju podatkov IOTC, kar zmanjšuje njeno zmožnost izpolnjevanja obveznosti kot država zastave.
(1)

Nekateri poslanci Evropskega parlamenta prejemajo nadomestilo, prehodno nadomestilo in pokojnino v skladu s predpisi, ki veljajo v njihovih nacionalnih sistemih, saj so se leta 2009 odločili uveljaviti pravico, ki jo podeljuje člen 25 Statuta. Takšna odločitev je v skladu s členom 26(2) Statuta „dokončna in nepreklicna“ in v skladu s členom 25(1) Statuta velja „za celotno obdobje opravljanja funkcije“.
1.

člen 1(1) se nadomesti z naslednjim: „1. Mandat PPEU za Afriški rog Alexandra RONDOSA se podaljša do 28. februarja 2015. Svet lahko na podlagi ocene Političnega in varnostnega odbora (PVO) in na predlog Visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“ ;
(1)

Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. S Sklepom Sveta 2011/375/EU (3) je bil Alessandro COSIMI 20. junija 2011 imenovan za člana do 25. januarja 2015.
(1)

člena 2 in 3 se nadomestita z naslednjim: „Člen 2 Cilji V okviru izvajanja strategije Evropske unije za varnost in razvoj Sahela je cilj EUCAP Sahel Niger omogočiti nigrskim oblastem, da opredelijo in izvajajo lastno nacionalno varnostno strategijo. EUCAP Sahel Niger si prizadeva tudi, da bi različni nigrski varnostni akterji, ki se borijo proti terorizmu in organiziranemu kriminalu, oblikovali integriran, večdisciplinaren, skladen in trajnosten pristop, ki temelji na spoštovanju človekovih pravic. Člen 3 Naloge 1. Za izpolnjevanje ciljev iz člena 2 EUCAP Sahel Niger: (a) je pripravljena podpreti opredelitev in izvajanje nigrske varnostne strategije ter še naprej svetovati in pomagati pri izvajanju varnostne razsežnosti nigrske strategije za varnost in razvoj na severu države; (b) lajša usklajevanje regionalnih in mednarodnih projektov, ki Nigru zagotavljajo podporo v boju proti terorizmu in organiziranemu kriminalu; (c) krepi pravno državo z razvojem zmogljivosti kazenskega preiskovanja ter v okviru tega razvija in izvaja ustrezne programe usposabljanja; (d) podpira razvoj trajnostno operativnih nigrskih varnostnih in obrambnih sil; (e) prispeva k opredelitvi, načrtovanju in izvajanju projektov, ki zadevajo varnost. 2. EUCAP Sahel Niger se osredotoča na dejavnosti iz odstavka 1, ki prispevajo k boljšemu nadzoru nad ozemljem Nigra, med drugim z usklajevanjem z nigrskimi oboroženimi silami. 3. EUCAP Sahel Niger nima nobene izvršilne funkcije.“;
(5)

Da bi preprečili kakršne koli nepotrebne motnje za trgovino v Uniji in se izognili tveganju, da tretje države sprejmejo neupravičene omejitve trgovanja, je treba v sodelovanju z zadevno državo članico pripraviti seznam Unije območij z omejitvami v Litvi, ki so zaradi afriške prašičje kuge okužena in ogrožena območja („območja z omejitvami“).
—

Zneski v eurih iz preglednice, ki je vključena v člen 4 Priloge k Sklepu upravnega odbora Europola z dne 16. novembra 1999, se nadomestijo, kot sledi: — 8 % k zneskom med 121,45 EUR in 2 139,28 EUR — 10 % k zneskom med 2 139,29 EUR in 2 946,53 EUR — 12,5 % k zneskom med 2 946,54 EUR in 3 376,87 EUR — 15 % k zneskom med 3 376,88 EUR in 3 834,95 EUR — 17,5 % k zneskom med 3 834,96 EUR in 4 265,33 EUR — 20 % k zneskom med 4 265,34 EUR in 4 682,49 EUR — 22,5 % k zneskom med 4 682,50 EUR in 5 112,85 EUR — 25 % k zneskom med 5 112,86 EUR in 5 530,01 EUR — 27,5 % k zneskom med 5 530,02 EUR in 5 960,36 EUR — 30 % k zneskom med 5 960,37 EUR in 6 377,53 EUR — 32,5 % k zneskom med 6 377,54 EUR in 6 807,89 EUR — 35 % k zneskom med 6 807,90 EUR in 7 225,71 EUR — 40 % k zneskom med 7 225,72 EUR in 7 656,10 EUR — 45 % k zneskom nad 7 656,11 EUR.
(3)

Ker to delo še ni končano in se bo do konca leta 2014 začela nova prodajna sezona, je treba državam članicam dovoliti podaljšanje veljavnosti nacionalnih odločitev v zvezi z enakovrednostjo semenskega krompirja.
2.

Na seznam fizičnih in pravnih oseb, subjektov ali organov iz dela A Priloge I k Sklepu 2013/255/SZVP se dodajo naslednje osebe: Ime in priimek Podatki o ugotavljanju istovetnosti Razlogi Datum uvrstitve na seznam 180. Ahmad al-Qadri Datum rojstva: 1956 Minister za kmetijstvo in reformo kmetijstva. kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 181. Suleiman Al Abbas Minister za nafto in mineralne vire; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 182. Kamal Eddin Tu'ma Datum rojstva: 1959 Minister za industrijo; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 183. Kinda al-Shammat (alias Shmat) Datum rojstva: 1973 Minister za socialne zadeve; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 184. Hassan Hijazi Datum rojstva: 1964 Minister za delo; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 185. Ismael Ismael (alias Ismail Ismail ali Isma'Il Isma'il) Datum rojstva: 1955 Minister za finance; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 186. Dr Khodr Orfali (alias Khud/Khudr Urfali/Orphaly) Datum rojstva: 1956 Minister za gospodarstvo in zunanjo trgovino; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 187. Samir Izzat Qadi Amin Datum rojstva: 1966 Minister za notranjo trgovino in varstvo potrošnikov; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 188. Bishr Riyad Yazigi Datum rojstva: 1972 Minister za turizem; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 189. Dr Malek Ali (alias Malik) Datum rojstva: 1956 Minister za visoko šolstvo; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 190. Hussein Arnous (alias Arnus) Datum rojstva: 1953 Minister za javna dela; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014 191. Dr Hassib Elias Shammas (alias Hasib) Datum rojstva: 1957 Državni minister; kot vladni minister je soodgovoren za zatiranje civilnega prebivalstva, ki ga izvaja režim. 24.6.2014
(2)

Člen 5(2) Sklepa ECB/2010/23 določa, da se znesek denarnih prihodkov vsake nacionalne centralne banke zniža za znesek, enak natečenim oziroma plačanim obrestim za obveznosti, ki so vključene v obveznostno osnovo, in v skladu s katerim koli sklepom Sveta ECB na podlagi drugega pododstavka člena 32.4 Statuta Evropskega sistema centralnih bank in Evropske centralne banke. Pojasniti je treba, da bi vsak prihodek iz obveznosti, vključenih v obveznostno osnovo, moral biti dodan k denarnim prihodkom nacionalnih centralnih bank, ki se združujejo.
(5)

Komisija je 7. januarja 2010 sprejela Sklep 2010/11/EU o varnostnih zahtevah, ki jih morajo izpolnjevati evropski standardi za zapirala za okna in balkonska vrata, ki so varna za otroke in jih namestijo potrošniki, v skladu z Direktivo 2001/95/ES Evropskega parlamenta in Sveta (2).